Komission asetus (ETY) N:o 844/76, annettu 9 päivänä huhtikuuta 1976, mansikoita koskevien yhteisten laatuvaatimusten muuttamisesta



Virallinen lehti nro L 096 , 10/04/1976 s. 0028 - 0029

Kreikank. erityispainos: Luku 03 Nide 15 s. 0018

Espanjank. erityispainos: Luku 03 Nide 10 s. 0021

Portugalink. erityispainos: Luku 03 Nide 10 s. 0021

Suomenk. erityispainos Alue 3 Nide 7 s. 0037

Ruotsink. erityispainos Alue 3 Nide 7 s. 0037



KOMISSION ASETUS (ETY) N:o 844/76, annettu 9 päivänä huhtikuuta 1976, mansikoita koskevien yhteisten laatuvaatimusten muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 2482/75(2), ja erityisesti sen 2 artiklan 3 kohdan toisen alakohdan, sekä katsoo, että mansikoita koskevat yhteiset laatuvaatimukset on vahvistettu 15 päivänä kesäkuuta 1962 annetussa komission asetuksessa N:o 58(3), sellaisena kuin se on viimeksi muutettuna asetuksella (ETY) N:o 534/72(4); III laatuluokka on määritelty 26 päivänä kesäkuuta 1969 annetussa neuvoston asetuksessa (ETY) N:o 1194/69(5), mansikoiden viljelytekniikka ja erityisesti uusien lajikkeiden luominen ovat kehittyneet merkittävästi; lajikkeiden määrän lisääntymisen vuoksi suuri- ja pienimarjaisten lajikkeiden erottaminen vaikeutuu huomattavasti; yhteisissä laatuvaatimuksissa on otettava huomioon tämä kehitys, ja tässä asetuksessa säädetyt toimenpiteet ovat hedelmiä ja vihanneksia käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen N:o 58 liitteessä I/9 oleva III luku seuraavasti: "III Kokolajittelu Kokolajittelu määritetään suurimman poikkileikkauksen halkaisijan mukaan. Mansikoiden tulee täyttää seuraavat vähimmäiskoot: Ekstra luokka: 25 millimetriä, I luokka: 18 millimetriä. Metsämansikoilta ei vaadita vähimmäiskokoa." 2 artikla Korvataan asetuksen N:o 58 liitteessä I/9 olevan IV luvun B alakohta "Kokopoikkeamat" seuraavasti: "B Kokopoikkeamat Kaikissa laatuluokissa 10 % määrästä tai painosta mansikoita, jotka eivät vastaa vaadittua vähimmäiskokoa." 3 artikla Poistetaan asetuksen N:o 58 liitteessä I/9 olevan IV luvun C alakohta "Yhteenlasketut poikkeamat". 4 artikla Korvataan asetuksen N:o 58 liitteessä I/9 olevan VI luvun B alakohta "Tuote" seuraavasti: "B Tuote "Mansikoita" (mikäli sisältö ei ole näkyvissä) Lajikkeen nimi (vapaaehtoinen)." 5 artikla Poistetaan asetuksen N:o 58 liitteessä I/9 olevan VI luvun D alakohdan "Kaupalliset tiedot" toinen ja kolmas luetelmakohta. 6 artikla Poistetaan asetuksen N:o 58 liitteessä I/9 oleva liite 1. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä huhtikuuta 1976. Komission puolesta P. J. LARDINOIS Komission jäsen (1) EYVL N:o L 118, 20.5.1972, s. 1 (2) EYVL N:o L 254, 1.10.1975, s. 3 (3) EYVL N:o 56, 7.7.1962, s. 1606/62 (4) EYVL N:o L 64, 16.3.1972, s. 12 (5) EYVL N:o L 157, 28.6.1969, s. 1